JAEK

Kohvihommik – Margus Proos
2024-10-09 10:00 - 11:30 UTC | JAEKi seminariruum, Aia tn 2, Jõgeva, 48306, Eesti
Kohvihommik – Margus Proos
Puit, mis kestab – väärtus, mis püsib!
Oled mõelnud, kuidas tuua oma hoovi või avalikku ruumi midagi tõeliselt unikaalset? UHHKE lipumast on ideaalne lahendus, mis ühendab puidu naturaalset ilu ja kaasaegseid tehnoloogiaid.
Kolmapäeval, 9. oktoobril, kell 10:00 Jõgeval (Aia tn 2) jagab Margus Proos, OÜ Puitmast (kaubamärk UHHKE) asutaja, oma kogemusi puidust lipumastide ja valguspostide valmistamisest. Töödes põimuvad traditsiooniline tisleritöö ja uuenduslikud tehnoloogiad – tulemuseks on silmapaistvad ja vastupidavad lahendused.
Tule kuula ja saa inspiratsiooni, kuidas lisada oma keskkonda midagi tõeliselt ainulaadset!

Registreeri siin!

10 põhjust, miks tulla kuulama Margus Proosi:

Puidu naturaalne ilu– Saa teada, kuidas tuua puidu loomulik ilu oma koju või avalikku ruumi.
Unikaalne toode– Tutvustatakse UHHKE lipumasti, mis on silmapaistev ja kauakestev alternatiiv traditsioonilisele valgele mastile.
Käsitöö ja tehnoloogia kooskõla– Kuule, kuidas Margus ühendab traditsioonilise tisleri käsitöö ja kaasaegsed tehnoloogiad, et luua vastupidavaid tooteid.
Aastakümnete kogemus– Margus ja tema meeskond on kogemustega puidutöötlemise spetsialistid, kelle teadmised ja oskused on viidud järgmisele tasemele.
Innovaatiline tootearendus– Saa teada, kuidas toetuste abil on arendatud uus ja uuenduslik tootmistehnoloogia.
Inspiratsioon ja ideed– Lektor jagab praktilisi nõuandeid, kuidas lisada oma keskkonda väärtust loovaid ja ainulaadseid puidust lahendusi.
Keskkonnasõbralik tootmine– Kuule, kuidas puit, kui looduslik ja taastuv ressurss, aitab luua kestvaid tooteid.
Ettevõtluse edulugu– OÜ Puitmast on näide edukast väikeettevõttest, mis on kasvanud läbi innovatsiooni ja toetuste kasutamise.
Väärtustav investeering– Tutvustatakse lahendusi, mis ei ole pelgalt esteetilised, vaid ka pikaajalise väärtusega.
Inspireeriv esineja– Margus Proos, kogenud puidumeister, räägib kirglikult oma tööst ja loomingust, pakkudes kuulajatele inspiratsiooni ja väärtuslikke teadmisi.

INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
* Kaasrahastanud Euroopa Liit.* Korraldajad on väga tänulikud kui annate infopäeva kohta vahetut tagasisidet.

LEEN-projekti avakonverents
2024-10-16 11:00 - 15:30
16. oktoobril kell 11:00-16:30 toimub Sakala keskuses midagi suurt ja ägedat!
Kui oled noor Lõuna-Eestist ja sinus on ettevõtlikkust, siis see on Sinu võimalus! LEEN projekti avakonverents “Lõuna-Eesti Ettevõtlik Noor” toob kokku noored vanuses 13+ ja juhendajad kuuest Lõuna-Eesti maakonnast – Jõgeva, Tartu, Viljandi, Võru, Põlva, Valga – kokku lausa 350 säravat osalejat!
🎤 Mis Sind ees ootab?
Päeva esimeses pooles astuvad lavale tuntud ja tegusad inimesed, kes jagavad oma põnevat teekonda ettevõtlusmaailmas – kuidas nad alustasid, millised olid esimesed väljakutsed ja kuidas nad nendest võitu said. Nende lood on täis inspiratsiooni ja kasulikke näpunäiteid, kuidas oma ideid teoks teha.
Sinu ette astuvad Jalmar Vabarna, Liisu Miller ja Viljandi oma Johan-Kristjan Konovalov.
🛠️ Praktilised töötoad, mis avardavad silmaringi:
Tõrva Raadio – Kui oled unistanud oma hääl maailmale kuuldavaks teha.
Wakepark – Sõida lainetel ja saa teada, kuidas oma hobist kasu teenida.
Rahatarkus – Sinu võimalus saada targemaks rahamaailmas ja oma finantstulevik kindlamalt paika panna.
Võru HUUB – Kui sind köidab podcastide maailm
Lisaks veel mitmed põneva sisuga töötoad. Osalejad saavad valida just endale kõige põnevamad töötoad, mille valik saadetakse registreerunutele hiljemalt nädal enne konverentsi.
💬 Paneeldiskusioon: “Kas homsed ükssarvikud tulevad koolist, huviringist või TikTok’ist?”
Koos erinevate noorte ettevõtjatega arutame, kust tõusevad tuleviku tegijad – kas just Sinust võib saada järgmine suur edulugu? Paneeldiskusioonil saad kaasa mõelda ja küsimusi esitada, et aru saada, kus peituvad järgmised suured võimalused.
🎸 Päeva lõpetab energiline bänd, kes viib meid päevast õhtusse rütmidega, mis panevad jala tatsuma ja teevad tuju heaks. Lavale astub Oopus!
💥 Miks tulla?
See konverents ei ole lihtsalt üks sündmus, vaid võimalus võtta oma tulevik enda kätte! Saad kohtuda teiste ettevõtlike noortega, kuulata inspireerivaid lugusid, osaleda praktilistes töötubades ja lahkuda teadmistega, mis võivad muuta Sinu elu.
Ära maga maha, sest Sinust võib saada järgmine Eesti tegija! Tule ja löö kaasa!
Kohtume Lõuna-Eesti ettevõtlike noorte suurimal sündmusel!
Konverents on osalejatele TASUTA! Osalejatele on tagatud maakondadest tasuta transport ning ka koha peal toitlustus. Busside info saadetakse registreerunutele eraldi.

Töötukassa pakutavad teenused tegutsevale ettevõtjale.
2024-10-16 15:00 - 16:30 | JAEKi seminariruum, Aia tn 2, Jõgeva, 48306, Eesti
Programmis osaleja saab ülevaate järgmistest teenustest ja toetustest:

Jõgevamaa tööturu olukorrast
Töötaja leidmine ja koolitamine
Palgatoetus
Tööpraktika
Tervisepiiranguga inimese töötamise toetamine
Rahvusvahelise kaitse saaja töötamise toetamine
Alaealise töötamise toetamine
Kollektiivne koondamine. Abi ja nõustamine koondamisel

Koolitab ning nõustab: Eesti Töötukassa Jõgevamaa osakonna tööandjate konsultant Küllike Roosipõld.
Registreerumine ja osavõtutasu maksmine https://fienta.com/et/jaek-kk2024-1

Haridusasutuste toitlustuskorralduse teemaline konverents "Toitumisteadlik kool"
2024-10-17 10:00 - 16:00 | Tõrvandi Kool, Tartumaa
Toimumiskoht: Tartumaal Tõrvandi KoolisToimumisaeg: 17. oktoober 2024 kell 10.00-16.00
Sihtgrupp: Haridusasutuste juhid, õpetajad, majandusala juhatajad, haldusjuhid, köögijuhid, omavalitsusjuhid, hankespetsialistid, haridusametnikud ja spetsialistid, kes seisavad head haridusasutuste toitlustuskorralduse eest, lapsevanemad, õpilased, kõik huvilised.
Korraldajad: Tartumaa Omavalitsuste Liit ja Tartu Biotehnoloogia Park koostöös Tartumaa Arendusseltsiga.Konverentsi kaasrahastab Euroopa Liit programmide EIT Food, LEADER ja Interregi Balti mere programmi projektide “Circular FoodShift” ja “BSR Food Coalition” kaudu.
Registreerimine on avatud 10. oktoobrini 2024 SIIN.
Programm leitav SIIT.

Jõgevamaa vaimse tervise konverents "Mustmiljon mõttevärki"
2024-10-22 09:00 - 16:00 | Põltsamaa Loss, Põltsamaa loss, Magnuse saal
Jõgevamaa vaimse tervise konverents “Mustmiljon mõttevärki”
Osale inspireerival ja praktilisel vaimse tervise konverentsil “Mustmiljon mõttevärki”!
Oktoober on vaimse tervise kuu ning Jõgevamaa Arendus- ja Ettevõtluskeskus kutsub Teid osalema Põltsamaa lossis toimuvale konverentsile “Mustmiljon mõttevärki”. Konverentsil sukeldume vaimse heaolu teemadesse, pakkudes praktilisi tööriistu, kuidas hoida ja tugevdada nii täiskasvanute kui noorte vaimset tervist.
Üritus on suurepärane võimalus täiendada oma teadmisi, jagada kogemusi ning luua maakondlikku koostöövõrgustikku, mis aitab parandada laste ja noorte heaolu. Liitu, et saada inspiratsiooni ja praktilisi juhiseid, kuidas vaimse tervise vallas paremini tegutseda!

Registreerimine

Konverentsile on oodatud kõik Jõgevamaa laste ja noortega töötavad spetsialistid, aga teretulnud on ka laiem avalikkus, keda kõnetavad vaimse tervise teemad.
Konverentsist osavõtt on tasuta, sh lõuna. Siiski pane tähele, et konverentsi kohtade arv on piiratud! Vabade kohtade olemasolul on registreerimine avatud 14. oktoobrini.
AJAKAVA
Päeva juhib: Matti Orav, perelepitaja ja terapeut
08.30 Saabumine ja tervituskohv09.15 Tervitus ja päeva tutvustus09.30 “Heaolu ajukeemia algoritmid” (neuroteaduste doktor Cristina Kroon)10.15 Virgutuspaus10.25 “Sotsiaal-emotsionaalne pädevus: trendisõna või võti väljakutsete seljatamiseks?” (teadveloleku ja enesejuhtimisoskuste koolitaja Lii Kaudne)11.10 Virgutuspaus11.20 “Kuidas selles hullumajas ellu jääda?” (perelepitaja, terapeut Matti Orav)12.05 Lõuna restoranis Oberpahlen13.00 “Mis neil tänapäeva noortel viga on?” (koolipsühholoog Karmen Maikalu)13.45 Virgutuspaus13.55 “Konfliktist koostööni – praktikaid väljakutsuvalt käituvate noortega suhtlemiseks ja toimetulekuks” (Pärnu noortegarantii tugisüsteemi juhtumikorraldaja Triin Mäger)14.40 Virgutuspaus14.50 Vaimse tervise improkomöödia etendus ja arutelu (Ruutu10)15.50 Kokkuvõtted ja lõpetamine* Korraldaja jätab endale õiguse teha kavas muudatusi.

Registreerimine

Jõgevamaa vaimse tervise konverents on osa projektist “Iga Jõgevamaa noor on ühiskonna osa”, mida on kaasrahastanud Euroopa Liit.
Konverentsi korraldab Jõgevamaa Arendus- ja Ettevõtluskeskus. Lisainfo: Eva-Kristi Hein, +372 5333 5950, eva-kristi.hein@jaek.ee

Podcast: läbipõlemise vältimisest 23. oktoobril
2024-10-23 13:00 - 16:00 | Veebikeskkond, Veebikeskkond, Jõgeva, Estonia
Kutsume teid vaimse tervise toetamise ja läbipõlemise ennetamise teemadel kaasa mõtlema 23. oktoobril kl 13 – 14 Viljandi-, Järva- ja Jõgevamaa vabaühenduste konsultantide ühises podcastis: Tee läbi väljakutsete: kuidas vältida läbipõlemist ja õppida tagasilöökidest.
Oktoober on vaimse tervise kuu ning see on oluline aeg mõelda vaimse heaolu tähtsusele ka vabaühendustes.
On teada, et tegutsemine vabaühendustes on täis indu ja pühendumist, kuid see võib kaasa tuua ka stressi ja kurnatuse. Selleks, et oleksite võimelised olema loovad, jätkuvalt uusi ideid genereerima ning oma kogukonna heaks tegutsema, on oluline hoolitseda ka enda vaimse heaolu eest.
Podcastis on oma läbipõlemise kogemuslugu jagamas Evelyn Valtin KÜSKist.
Nõuandeid, kuidas ennast ning teisi keerulistes olukordades aidata, saame peaasi.ee psühholoogilt ja nõustajalt Liisi Grünbaumilt.
Podcastis arutleme:
– Miks me läbipõleme?
– Kuidas läbipõlemist ennetada ja ära tunda?
– Kuidas ennast ja teisi läbipõlemise korral aidata?
– Kuidas märgata ja aidata vabaühenduses läbipõlenud eestvedajaid?
– Millal on õige aeg pöörduda psühholoogi või nõustaja poole?
– Kuidas saab abivajajaid aidata peaasi.ee veebikeskkond ja sealsed nõustajad?
Anna oma podcasti vaatamise soovist teada hiljemalt 22. oktoobriks sellel lingil: https://forms.gle/NN9npknMfW4itBJB7
Salvestust saab järele vaadata Maakondlike arenduskeskuste Youtube`i kanalis https://0cn.de/k8k1
Lisainfo: Kersti Kurvits, JAEKi vabaühenduste konsultant tel 5208 423, kersti@jaek.ee
Kogukonna podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.

Seminar “Kas Eestis on süvenemas hariduslik ebavõrdsus?
2024-10-24 12:00 - 13:30 | Veebikeskkond, Veebikeskkond, Jõgeva, Estonia
Oled oodatud osalema Arenguseire Keskuse, Eesti Koostöö Kogu ja Noored Kooli ühisseminaril „Kas Eestis on süvenemas hariduslik ebavõrdsus?“, mis toimub neljapäeval, 24. oktoobril kell 12.00−13.30 Komandandi maja suures saalis (Toompea 1, Tallinn) ja veebis.
Oleme Eestis aastaid uhked olnud oma laste suurepäraste tulemuste üle PISA testides, mis näitavad meie haridussüsteemi tugevat taset rahvusvahelises võrdluses. Kuid samal ajal näitavad kohalikud andmed murettekitavat trendi: lapse edukus, näiteks matemaatika riigieksamil, on tugevalt seotud pere majandusliku taustaga, eriti ema sissetulekuga.
Kui sellele liita veel piirkondlik segregeerumine ─ keskused ja ääremaad, kõrgema ja madalama staatusega linnaosad ─ siis küsimegi, kas oleme löödud PISA-pimedusega. Kas selle varjus on meil märkamata jäänud haridusliku ebavõrdsuse süvenemine ja mida selles osas ette saab võtta?
Seminaril “Kas Eestis on süvenemas hariduslik ebavõrdsus?” avavad teemat Tartu Ülikooli rahvastikugeograafia professor Tiit Tammaru, Noored Kooli õpetaja ja endine politseinik Herdo Kala ning Tallinna hariduse valdkonna abilinnapea ja Noored Kooli endine õpetaja Aleksei Jašin. Seminari juhib Arenguseire Keskuse ekspert ja EIA peatoimetaja Eneli Kindsiko.
Sündmus on järjekorras teine (veebi)seminar, mis populariseerib praegu koostamisel olevat hariduse teemalist Eesti inimarengu aruannet (EIA). 2026. aastal valmivas EIA-s võetakse luubi alla haridus ja selle mõju ühiskonna arengule, sealhulgas käsitletakse hariduslõhe järelmeid ühiskonnas.
Lisainfo ja registreerumine: https://arenguseire.ee/uritused/seminar-kas-eestis-on-suvenemas-hariduslik-ebavordsus/

Kindlam, kui kõhutunne, ehk kuidas statistika abil oma ettevõtte turusituatsiooni hinnata
2024-10-30 15:00 - 16:30 | Jõgevamaa Arendus- ja Ettevõtluskeskus, Aia 2, Jõgeva
Koolitavad ja nõustavad JAEK ettevõtluskonsultant Leili Mård ja juhataja Aive Tamm
Programmis osaleja:

Omab ülevaadet avalikest andmebaasidest, kus oma tegemisi valdkonna lõikes hinnata
Oskab kasutada ja käsutada avalikke statistilisi andmeid ja andmebaase
Teab, kuidas prognoosida ettevõtte majandusnäitajate ja riigile esitatud andmete põhjal ettevõtte elujõulisust.

Osalustasu, 4 eurot saab tasuda fienta keskkonnas: https://fienta.com/et/jaek-kk2024-2

E-spordi pidu Jõgeval
2024-11-02 15:00 - 22:30 | Tähepiiri keskus, Piiri tänav 1, Jõgeva, Eesti
Tule vaata League of Legends Worlds 2024 finaali Jõgeva esimesel e-spordi watchparty’l!
Ühine teiste mängusõpradega ja ela kaasa maailma parimatele LoL’i mängijatele suures finaalis. Suur ekraan, korralikud kõlarid ja snäkid on meie poolt. Peetri Pizza pakub osalejatele soodushinnaga pizzat, mis tuuakse otse kohapeale.Pizza jaoks võta kaasa sularaha😉
Üritus on tasuta.

Registreeri siin!

Sündmust korraldavad Jõgevamaa Gümnaasiumi e-spordi valikkursuse õpilased. Tegevust kaas-rahastatakse Euroopa Regionaalarengu Fondi meetmest “Atraktiivne piirkondlik ettevõtlus- ja elukeskkond” koostööprojektist LEEN. Omaosalusega toetavad Mustvee vald, Jõgeva vald, Põltsamaa vald.

Keskkonnahoidlik ürituskorraldus: 2024. aasta kogemuste pealt 2025. aastasse.
2024-11-05 10:00 - 13:00 | Jõgevamaa Arendus- ja Ettevõtluskeskus, Aia 2, Jõgeva
5. november kell 10.00-13.00. Koolitab ja nõustab Marleen Viidul
Programmis osaleja:

Saab teada, kuidas õnnestusid kestlike ürituste korraldamised 2024 suvel.
Millised olid kestlike põhimõtetega seotud kogemused ja õppetunnid.
Uued lahendused keskkonnahoidliku ürituse korraldamisel.
Võimalus õppida esimestest praktilistest kogemustest ja oskab paremini valmistuda järgmiseks hooajaks.

Osalejatele väljastatakse koolitustõend.
Osalustasu, 4 eurot, saab tasuda fienta keskkonnas: https://fienta.com/et/jaek-kk2024-3

Kuidas seadused kaitsevad inimest, toodet ja ettevõtet.
2024-11-06 15:00 - 16:30 | Jõgevamaa Arendus- ja Ettevõtluskeskus, Aia 2, Jõgeva
Koolitab ja nõustab Jõgeva valla vallasekretär Katre Kivi
Programmis osaleja:

Teab, kuidas avaliku teabe seaduse ja isikuandmete kaitse seaduse regulatsioonile vastavalt koguda, töödelda ja ligipääsu võimaldada isikuandmetele. (Euroopa Liidu Isikuandmete kaitse üldmäärus (GDPR))
Mis on konfidentsiaalne teave ja kuidas määratakse konfidentsiaalse teabe laadi, ulatust, tüüpi ja hulka?
Mis on patent ja kuidas seda kaitsta?

Osalustasu, 4, eurot saab tasuda fienta keskkonnas: https://fienta.com/et/jaek-kk2024-4

TAI kutsub tasuta e-sigarettide teemalisele veebiseminarile
2024-11-07 16:00 - 17:00 | Veebikeskkond, Veebikeskkond, Jõgeva, Estonia
TAI kutsub tasuta e-sigarettide teemalisele veebiseminarile „Noored ja e-sigaretid – mida lapsevanem ja kool saavad teha?“
E-sigarettide levik Eesti noorte seas teeb lapsevanemad murelikuks – mida siis ikkagi teha ja kuidas rääkida lapse või noorega, kes vanema manitsevast loengust huvitatud ei ole?
7. novembril toimub vahemikus kell 16.00–17.00 veebiseminari teemal „Noored ja e-sigaretid – mida lapsevanem ja kool saavad teha?“.
Vaadeldakse murekohti lähemalt nii lapsevanema kui ka kooli vaatenurgast ja otsitakse meile lahendusi.
Esinejateks on TAI vaimse tervise edendamise osakonna vanemspetsialist Agne Kivisaar, Saaremaa Gümnaasiumi koolijuht, õpetaja ja mentor Ivo Visak, kliiniline psühholoog ja Peaasjad MTÜ koolitaja Anna Nõmmik. Vestluspaneeli juhib Tervisemuuseumi muuseumiõpetaja ja Sünaps podcast’i saatejuht-toimetaja Kent Joosep.
Üheskoos otsitakse vastuseid küsimustele:* Milline on e-sigarettide ning teiste tubaka- ja nikotiinitoodete levik meie laste ja noorte seas?* Kuidas nikotiin ja teised kahjulikud ained noorele mõjuvad?* Mis noorte riskikäitumist soodustab?* Kuidas sõltuvus tekib ja miks sellest vabaneda on keeruline?* Kuidas võiks lapsevanem noorega suhelda ja mida teha, et sel oleks mõju?* Mida saab teha kool?

REGISTREERIMINE

Eelregistreerimine on vajalik, et saaksid osalemise lingi.
Veebiseminari saab hiljem tasuta järelvaadata.

Vestlusõhtu muusik Paul Neitsoviga – inspireeriv vaade elule väljaspool "tavalist rada"
2024-11-08 17:00 - 19:00 | Jõgeva Valla Noortekeskus, Piiri 1, Jõgeva
Jõgeva linna noortekeskuses toimunud vestlusõhtu kitarrist Paul Neitsoviga pakkus noortele mõnusalt vaba ja ausat õhkkonda, kus räägiti elust, valikutest ja muusikuks kasvamisest. See ei olnud lihtsalt jutt kuulsusest või kitarrist – see oli ehe lugu sellest, kuidas oma rada otsida ja leida, isegi kui see ei lähe mööda koolipinki või tavapärast 9–17 tööd.
Paul rääkis, kuidas ta muusikani jõudis, milliseid valikuid ta pidi noorena tegema ja kui palju eneseusku on vaja, et tegeleda sellega, mis tõeliselt huvitab. Ta jagas mõtteid ka sellest, kuidas tulla toime ebaõnnestumiste ja kahtlustega – sest neid tuleb ette igas valdkonnas. Julgustati noori usaldama oma huvisid ja mitte kartma, kui nende tee erineb sellest, mida teised ootavad.
Noored said küsida küsimusi, jagada omi mõtteid ja lihtsalt olla osa mõnusast õhtust, kus ei hinnatud haridust tõendava paberi ega CV järgi, vaid huvi ja julguse järgi end leida.
Vestlusõhtu toimus projekti „Iga Jõgevamaa noor on ühiskonna osa“ raames ja seda kaasrahastab Euroopa Liit.
💬 Aitäh kõigile noortele, kes kohale tulid – ja eriti aitäh Paulile, et tõid oma loo siia!

Rahavoogude juhtimine. kuidas säilitada äritegevuse elujõulisus ebakindlal ajal?
2024-11-13 10:00 - 11:30 | Jõgevamaa Arendus- ja Ettevõtluskeskus, Aia 2, Jõgeva
Koolitab ja nõustab: Koolitaja, õppejõud, ettevõtja Kristo Krumm,
Programmis osaleja:

on teadlik, millised on olulisemad tegevused rahakäibe juhtimisel;
teab, milleks ja kuidas on mikroettevõttele vajalik eelarve ja prognoosid;
teab, millised on ettevõtte kulukohad ja tuluvõimalused.
Sissetulevad ja väljaminevad rahavood kontrolli alla.

Osalustasu, 4 eurot saab tasuda Fienta keskkonnas: https://fienta.com/et/jaek-kk2024-5

Kohvihommik - Kaia Nurk, Orkla Eesti AS
2024-11-13 12:00 - 13:30 | JAEKi seminariruum, Aia tn 2, Jõgeva, 48306, Eesti
Põltsamaa – ehtne ja hea
Üle 100 aasta on Põltsamaal purki, pudelisse, tuubi ja pakki pandud eestlaste lemmikmaitseid.
Kolmapäeval, 13. novembril, algusega 12.00 Jõgeval, Aia tn.2, II korrusel, Jõgevamaa Arendus- ja Ettevõtluskeskuse seminariruumis jagab Orkla Eesti AS Põltsamaa tehase personalijuht Kaia Nurk oma kogemusi:

edukast hooajalisest töötajate värbamisest, töötajate väljaõppe korraldamisest ja renditööjõust;
kuidas saab töötajate heaolu, tervise ning arenguvõimaluste eest hoolitseda;
kuidas ettevõttes järgitakse mitmekesisuse, võrdsuse ja kaasatuse põhimõtteid nii värvates kui ka töötajate vajadusi katvat hüvede paketti luues;
kuidas personaliosakond toetab kogu ettevõtte äriliste eesmärkide saavutamist;
kuidas personaliosakond aitab leida, hoida ja arendada inimesi.

Tule, kuula ja saa inspiratsiooni!
Üritus on tasuta.
INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
Kaasrahastanud Euroopa Liit.
Registreerumine ja lisainfo: https://kesk-eesti.ee/sundmus/kohvihommik-kaia-nurk/

Tervisedenduse konverents 2024: ebavõrdsus tervises – kas paratamatus?
2024-11-14 10:00 - 17:00 | Hilton Park Hotelli konverentsikeskuses, Tallinn
Tervisedenduse konverents 2024: ebavõrdsus tervises – kas paratamatus?

Hea tervisedenduse huviline!
14. novembril 2024 kell 10.00-17.00 toimub iga-aastane tervisedenduse konverents, mis keskendub sel aastal tervise ebavõrdsusele.
Hübriidkonverentsil on võimalik osaleda kas Tallinnas, Hilton Park Hotelli konverentsikeskuses (kohtade arv piiratud) või veebiülekande vahendusel ning konverents ka salvestatakse.
Lisainfo konverentsi kohta ja ajas täienev konverentsikava on leitav tai.ee/tervisedenduse-konverents-2024 lehelt.
Korraldajad: Tervisekassa (konverentsi toetaja), Tervise Arengu Instituut, Sotsiaalministeerium, Maailma Terviseorganisatsiooni esindus Eestis

Registreerumine ja lisainfo

Praktiline näide 5-eurose päevaeelarvega kampaaniast
2024-11-20 15:00 - 16:30 | Jõgevamaa Arendus- ja Ettevõtluskeskus, Aia 2, Jõgeva
Koolitab ja nõustab Urmet Seepter tarkvaraettevõtte Helmes rahvusvahelise digiturunduse juht ja TalTechi turunduse õppejõud
Programmis osaleja:

Saab teadmised, kuidas planeerida ja struktureerida väikese eelarvega digiturunduse kampaaniaid, võttes arvesse erinevaid platvorme ja reklaamitüüpe.
Õpib jälgima kampaaniaid, analüüsima nende tulemusi ning tegema vajalikke kohandusi, et tagada eelarve maksimaalne tõhusus ja müügiedu.
Saab ülevaade sellest, millised summad on mõistlikud väikese eelarvega digiturunduse kampaaniate jaoks ning kuidas teha teadlikke investeerimisotsuseid reklaamieelarve osas.

Osalustasu 4 eurot saab tasuda Fienta keskkonnas: https://fienta.com/et/jaek-kk2024-6

LIVE Podcast - Annetamine: kõige lihtsam viis head teha
2024-11-25 14:00 - 15:00
Iga teine ehk 51% Eesti elanikest on viimase aasta jooksul raha annetanud, samal ajal ei soovi 76% vastajatest enda tehtud annetustest avalikult rääkida
Aga meie tahame annetamisest rääkida ja kutsume ka teid kaasa mõtlema 25. novembril kell 14 – 15 annetamise teemalises podcastis .
Annetamine on üks lihtsamaid viise anda oma panus kogukonda või ühiskonda laiemalt, toetades just neid tegevusi, mis on sinu jaoks olulised.

Podcastis on annetamisteemadel arutlemas lisaks Järva-, Jõgeva- ja Viljandimaa vabaühenduste konsultantidele Annetamistalgute peakorraldaja Heleene Lippmaa-Alliksoo ja MTÜ Rõõmsad Hüpped eestvedaja Kati Sulp.
Millest räägime: Miks mina peaksin kellelegi midagi annetama? Mida ütlevad uuringud- kes on Eesti keskmine annetaja ja miks ta seda teeb? Kuidas tagada annetamise usaldusväärsus? Mis on annetuste kogumise hea tava? Kas annetada raha või aega või midagi veel? Üleriigilised Annetamistalgud 3. detsembril –mis need on ja kuidas osaleda?

Anna oma podcasti vaatamise soovist teada 22. novembriks lingil: https://0cn.de/39oi
Salvestust saab järele vaadata Maakondlike arenduskeskuste Youtube`i kanalis https://0cn.de/k8k1
Kogukonna podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks. Meie podcaste toetab rahaliselt Kesk-Eesti Ettevõtlusinkubaatori ettevõtlike kogukondade programm, mida on kaasrahastatud Euroopa Liidu meetmest “Aktiivne piirkondlik ettevõtlus- ja elukeskkond”.

Podcast: Annetamine - lihtsaim viis head teha
2024-11-25 14:00 - 15:00 | Youtube
Kutsume kuulama, vaatama ja kaasa mõtlema 25. novembril kella 14 – 15 Järva-, Viljandi- ja Jõgevamaa vabaühenduste konsultantide ühist podcasti: Annetamine – kõige lihtsam viis head teha.
Link podcasti vaatamiseks https://youtube.com/live/z9x86vLqPpk?feature=share
Annetamine on üks lihtsamaid viise anda oma panus kogukonda või ühiskonda laiemalt, toetades just neid tegevusi või organisatsioone, mis on sinu jaoks olulised.
Podcastis on annetamisteemadel arutlemas lisaks vabaühenduste konsultantidele Annetamistalgute peakorraldaja Heleene Lippmaa-Alliksoo ja Küülikute varjupaiga MTÜ Rõõmsad Hüpped eestvedaja Kati Sulp.
Millest räägime: Miks mina peaksin kellelegi midagi annetama? Mida ütlevad uuringud- kes on Eesti keskmine annetaja ja miks ta seda teeb? Kuidas tagada annetamise usaldusväärsus? Mis on annetuste kogumise hea tava? Kas annetada raha või aega või midagi veel? Üleriigilised Annetamistalgud 3. detsembril –mis need on ja kuidas osaleda?
Salvestust saab järele vaadata Maakondlike arenduskeskuste Youtube`i kanalis https://0cn.de/k8k1. Samas kanalis on järelvaadatavad kõik meie podcastid ja koolitused/infotunnid.
Kogukonna podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks. Meie podcaste toetab rahaliselt Kesk-Eesti Ettevõtlusinkubaatori ettevõtlike kogukondade programm, mida on kaasrahastatud Euroopa Liidu meetmest “Aktiivne piirkondlik ettevõtlus- ja elukeskkond”.

Liikumiskoolitus: "Lugu liigutuste taga - liikumistegevused, mängud ja harjutusvara"
2024-11-29 09:00 - 12:30 | Põltsamaa lasteaed, Kuuse tn 19, Põltsamaa linn, Põltsamaa vald
➡️ Koolitusel osalenu:🔸 oskab luua liigutusi koos lastega;🔸 oskab saavutada keha ja meele tasakaalu läbi tähelepanuharjutuste ja kehatunnetuse;🔸 tunneb eakohast liikumismaterjali – metoodikad, mängud, harjutusvara;🔸 oskab valida muusikat ja kasutada seda loovülesannete juures;🔸 mõistab loovuse tähtsust liikumistegevuses ja tunneb erinevaid loovust arendavaid meetodeid;🔸 oskab tõhusalt ja turvaliselt kasutada erinevaid vahendeid (voldikmatt, siidirätt) liikumistegevustes ja õppijate motiveerimiseks;
🔷 AJAKAVA 🔷08.30-09.00 Saabumine ja tervitusamps09.00-10.30 Koolituse I osa10.30-10.45 Paus10.45-12.15 Koolituse II osa
➡️ Koolituse info:🔹 Osalema ootame Jõgevamaa lasteaedade rühmaõpetajaid, kuid teretulnud on ka teised lasteaiapere liikmed. Kohtade arv on piiratud!🔹 Koolitusel palume kanda mugavaid riideid ja sisejalanõusid, mis võimaldavad aktiivselt osa võtta.🔹 Koolitus on osalejale tasuta!🔹 Koolitusel osaleja saab soovi korral koolitustõendi, tõendi väljastamiseks vajame sinu isikukoodi. Sinu andmeid kasutame ainult seoses koolitusega.
➡️ Koolitust viib läbi Kärt Tõnisson, kes on lõpetanud Tallinna Ülikoolis koreograafia eriala ning koostöö lastega on kestnud juba ligi 15 aastat. Kärt õpetab liikumiskunsti, balleti ja akrobaatikat Rocca al Mare Kooli Veskimöldre lasteaias ning Kalli-kalli Lasteaias. Lisaks juhendab ta balletitunde ja kaasaegsetantsu tunde Püha Johannese Koolis ning lasteballetti Stuudios Tasapisitasakaal. Ta on osalenud mitmetes kodumaistes ja rahvusvahelistes tantsuprojektides. Koolitaja on ennast täiendanud kaasaegse tantsu- ja liikumistöötubades nii Eestis kui ka välismaal. Koostööna Zuga ühendatud tantsijatega on lavastatud mitmeid tantsuetendusi noorele publikule.
➡️ Koolitus saab teoks tänu SA Liikumisharrastuse kompetentsikeskuse rahastusele.
Lisainfo: Eva-Kristi Hein, 5333 5950, eva-kristi.hein@jaek.ee

Õpiamps 2.0: "Usalduse ehitamine (töös) noortega"
2024-12-05 09:30 - 14:30 | Voore Põhikool, Voore, Mustvee vald
Uuringud näitavad, et noorte ja täiskasvanute vahelise usaldusliku suhte puudumine võib olla noorte enesearengule ja keeruliste olukordadega toimetulekul oluline riskifaktor. Usaldusliku suhte loomisel on võtmeisikuks täiskasvanu, kelleks võib olla noorsootöötaja, huvijuht, õpetaja, treener jt.
Õpiampsul keskendume usalduse ehitamise raamistiku ja parimate praktikate mõistmisele. Arutleme selle üle, kuidas erinevates olukordades usaldust luua, ning proovime läbi mõned meetodid, mida saab lisada oma tööriistakasti. Koolitus pakub võimalust tugevdada osalejate võimekust usalduslike suhete loomisel ja toetab võrgustikutöö oskuste arengut.

REGISTREERIMINE

🔷 AJAKAVA 🔷
09.00-09.30 Kogunemine09.30-11.00 Õpiampsu I osa11.00-11.15 Paus11.15-12.15 Õpiampsu II osa12.15-13.00 Lõunapaus kooli sööklas13.00-14.30 Õpiamps III osa
➡️ Õpiampsu info:
🔹 Õpiamps toimub Jõgevamaa vaimse tervise konverentsi “Mustmiljon mõttevärki” jätkuna.🔹 Õpiamps on osalejale tasuta!🔹 Osaleja saab soovi korral koolitustõendi, tõendi väljastamiseks vajame sinu isikukoodi. Sinu andmeid kasutame ainult seoses koolitusega.

REGISTREERIMINE

Õpiampsu viib läbi TLÜ haridusteaduste instituudi andragoogika dotsent:➡️ Katrin Karu, kes on loonud 2023. aasta lõpus koostöös noorsootöö korralduse dotsendi Ilona-Evelyn Rannalaga uue noortevaldkonna õppematerjali “Usalduse ehitamine (töös) noortega ja koostöös kolleegidega”, mis pakub teoreetilist raamistikku ning praktilisi tööriistu noorte toetamiseks. Õpiamps põhineb õppematerjalil ja sellega saad tutvuda SIIN.
Õpiamps toimub projekti „Iga Jõgevamaa noor on ühiskonna osa“ raames, mida on kaasrahastanud Euroopa Liit”. Õpiampsu korraldab Jõgevamaa Arendus- ja Ettevõtluskeskus.
LISAINFO: Eva-Kristi Hein, 5333 5950, eva-kristi.hein@jaek.ee

Ettevõtete ja Kodanikeühenduste tunnustamine
2024-12-05 18:00 - 20:00

Kultuuriministeeriumi esindajate kohtumine Jõgevamaa omavalitsustega
2024-12-06 10:30 - 15:30
Kultuuriministeeriumi strateegia- ja innovatsiooniosakonna, kunstide ja kultuuriväärtuste osakonna ning spordiosakonna esindajad soovivad kohtuda Jõgevamaa kultuuri ja spordivaldkonna eestvedajatega, et rääkida Eesti elanike kultuurielus osalemisest Jõgeva maakonna andmetel (2023. vastava uuringu põhjal) ja liikumisharrastuse edendamisest riigi poolt.
Kohtumine toimub 6. detsembril Jõgevamaa Arendus- ja Ettevõtluskeskuse seminari ruumis aadressil Aia tn 2, Jõgeval.
Päevakava:
10:30-12:30 Kultuuriseire ja tegevused
13:15-15:15 Liikumisharrastuste edendamisest Jõgevamaal.
Anna oma osalemisest teada 3. detsembriks teada siin: https://forms.office.com/e/ngTNeweKqh
Kui teie organisatsioonist peaks veel keegi kindlasti osalema, siis anna talle see info edasi.

Koolitus „Koduköögist tootjaks“
2025-01-16 08:00 - 17:00 | Jõgevamaa Arendus- ja Ettevõtluskeskus, Aia 2, Jõgeva
Sooviksid koduköögi maitsvad meistriteosed turule tuua? Siis tule koolitusele „Koduköögist tootjaks“ ja saa vajalikud teadmised, kuidas muuta oma koduköök nõuetele vastavaks! Mida õpid? Kohaliku toidu väiketöötlemise põhitõed Kuidas käivitada väiketöötlemist (analüüs, tegevusplaan) Olulised hügieeninõuded ja enesekontrolliplaan Kuidas tagada joogivee kvaliteet ja läbida tervisekontroll Toote tunnustamine (sh mahepõllumajanduse seaduse alusel) Kohaliku toidu turustamise nõuded Kus? Aia 2, JAEK seminariruum (II korrus) Millal? 16.01.2025 ja 23.01.2025 Koolituse maht: 12 akadeemilist tundi (6 tundi päevas) Osalustasu: 10 eurot (projekti „Kesk-Eesti Ettevõtlusinkubaator“ inkubantidele tasuta!)
Lisainfo ja registreerimine: https://tinyurl.com/292mptss

MTÜ liikmeskonna korraldamise talgud
2025-01-22 14:00 - 15:30
Ootame vabaühendusi praktilisele veebitalgule, et üle vaadata kõik oma ühingu liikmetega seonduv.
Jõgeva-, Järva ja Viljandimaa vabaühenduste konsultantide ühises veebikoolituses räägime lähemalt:
– Mida ütleb liikmete kohta MTÜ seadus, mida saab liikmete osas põhikirjaga täpsustada
– Kuidas MTÜ liikmeks saadakse? Asutajaliikmed vs MTÜ liikmed
– Juhatuse liikmed vs MTÜ liikmed
– Liikmeks astumise protsess – kirjalik avaldus koos digiallkirjaga või avaldus Google formsis?
– Liikmelisuse arvestuse pidamine
– Liikmest väljaarvamise protsess
Jagame teiega oma nõustamiskogemusi ja praktilisi soovitusi ning vastame ühenduste liikmetega seonduvatele küsimustele.
Link töötoaga liitumiseks https://0cn.de/2okv
Lisainfo: Kersti Kurvits, JAEKi vabaühenduste konsultant, tel 520 8423, e-post: kersti@jaek.ee
Kogukonna veebikoolitused ja podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.

Koolituskolmapäev ettevõtjatele - Taotlusvoorud jaanuaris
2025-01-22 15:00 - 18:00 | Jõgevamaa Arendus- ja Ettevõtluskeskus, Aia 2, Jõgeva
Koolitusel osalev ettevõtja teab:

Millised on taotlusvooru nõuded starditoetusel.
Millised on taotlusvooru nõuded energiakulude vähendamise meetmed
Kuidas täita taotlusdokumente

Koolitab ja nõustab: Leili Mard (JAEK) ja Ülle Jukk (Jõgevamaa Koostöökoda)
Registreerimine ja osalustasu maksmine Fienta keskkonnas.

Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.

Pileti ostmisega kinnitan, et ettevõte ei ole raskustes, VTA vaba jääk katab koolituse maksumuse ning nõustun, et registreerunud ettevõttele arvestatakse vähese tähtsusega abi.
Antud koolituse puhul rakendub ettevõttele vähese tähtsusega abi (VTA) arvestamine. VTA täpne summa selgub peale koolituse toimumist, arvestuslikult mitte rohkem kui 50 € osaleja kohta.
VTA kohta täpsemat: https://www.fin.ee/riigihanked-riigiabi-osalused/riigiabi/vahese-tahtsusega-abi.
Kontrolli VTA jääki – https://fin.ee/riigihanked-riigiabi-osalused/riigiabi

Koolitus „Koduköögist tootjaks“
2025-01-23 08:00 - 17:00

Raamatuaasta konverents "500 aastat trükitud mõtteid"
2025-01-29 10:00 - 15:30 | Jõgeva Põhikooli aula, Jõgeva Põhikooli aula, Rohu 10, Jõgeva
Jõgevamaal avatakse raamatuaasta konverentsiga “500 aastat trükitud mõtteid”!
Jõgeva Raamatukogu korraldab koostöös Jõgevamaa Arendus- ja Ettevõtluskeskusega raamatuaasta konverentsi “500 aastat trükitud mõtteid”!
2025. aasta on tähtis kõigile raamatukogudele, tähistame Eesti raamatu 500. aastapäeva. Maakondlik teema-aasta avamine toimub Jõgeval 29. jaanuaril. Päeva sisustavad huvitavad ettekanded ja intrigeeriv vestlusring, mis võiks pakkuda osalejatele kaasamõtlemist ja inspireerivat arutelu.

REGISTREERIMINE

🔶AJAKAVA 🔶
Päeva modereerib Sten Siirak
10.00 Tervituskohv
10.30 Tervitussõnad kultuuriministeeriumi raamatukogunõunikult Ülle Talihärmalt
10.45 Kirjanduse maagia – lugemise nähtamatu mõju ajule – ajuteadlane Cristina Kroon
11.35 Kui seitung kirjutas, siis nii see ka oli – ajakirjandusteadlane Krista Aru
12.25 Vürtsikas #BookTok, inspireeriv bookstagram ja kogukondlik Facebook – sotsiaalmeedia ja raamatusõbrad – sotsiaalteadlane Maria Murumaa-Mengel
13.10 Lõuna
14.00 Vestlusring: Trükikunstist podcastideni – eesti lugude teekond läbi sajandite
🔸Vestlusringis osalevad: Cristina Kroon, Maria Murumaa- Mengel, Joosep Susi (ajakirjanik, kirjandusteadlane), Aigi Aunap (Vaimastvere Kooli kirjanduse õpetaja) ja Renate Uiga (Jõgevamaa Gümnaasiumi gümnasist)
🔸Vestlust juhib: kultuuriajakirjanik Joonas Hellermaa.
➡️ Konverentsile on oodatud osalema kõik, kes tunnevad seost lugemise, raamatute, kirjanduse või raamatukogudega.
➡️ Konverentsist osavõtt, sh lõunasöök on tasuta!
Lisainfo: Kristi Pukk, 5819 0899, kristi.pukk@jogeva.lib.ee

REGISTREERIMINE

Koolituskolmapäev: Ettevõtja ja vastutus
2025-02-05 15:00 - 17:30 | Jõgevamaa Arendus- ja Ettevõtluskeskus, Aia 2, Jõgeva
Koolitusel õpiväljundid:
Õigusliku raamistiku mõistmine: Osaleja saab ülevaate juhatuse liikme vastutust reguleerivaid peamisi õigusakte (nt Äriseadustik, Võlaõigusseadus, tööõigus ja karistusõigus).
Vastutuse liigid ja ulatus: Osaleja mõistab erinevaid juhatuse liikme vastutuse liike (nt tsiviil-, kriminaal- ja haldusvastutus) ning nende ulatust.
Hoolsuskohustus ja lojaalsuskohustus: Osaleja oskab selgitada juhatuse liikme hoolsus- ja lojaalsuskohustuse sisu ning tunneb nende rikkumise võimalikke tagajärgi.
Riskide ennetamine ja haldamine: Osaleja oskab hinnata ja ennetada juhatuse liikme vastutusega seotud riske, sh koostada sisekorraeeskirju ja järgida hoolsusmeetmeid.
Praktikapõhine probleemide lahendamine: Osaleja suudab analüüsida reaalsetes situatsioonides esile kerkivaid juhtumeid ja valida sobivaid strateegiaid juhatuse liikme vastutuse vähendamiseks.
Koolitaja: Katre Kivi,
Osalustasu on 4 eurot. Registreerimine ja tasumine siin.

Heaolu ja koostöö infopäev - Jõgevamaa laste ja noortega töötavatele spetsialistidele
2025-02-06 14:00 - 15:30 | Veebikeskkond, Veebikeskkond, Jõgeva, Estonia
Tule, kujundame koos Jõgevamaa noorte paremat tulevikku!
Hea laste ja noortega töötav spetsialist!
Kutsume Sind osalema põnevale virtuaalsele infopäevale, kus saad värske ülevaate Jõgevamaa noorte heaolu puudutavatest olulistest arengutest ning võimaluse panustada meie maakonna noorte tulevikku. Kohtumine on suurepärane võimalus luua uusi kontakte ja leida väärtuslikke koostöökohti tulevikuks!
⏩ 6. veebruaril kell 14:00-15:30⏩ Teamsi keskkonnas // osalemislink saadetakse registreerunutele päev enne kohtumist
Mida kasulikku teada saad?🔹Teeme sissevaade Jõgevamaa tervise- ja heaoluprofiili ning tervisedenduse tegevuskavva🔹Tutvume Jõgevamaa haridusasutuste tervise ja heaolu valdkonna kaardistusega🔹Anname ülevaate NGTS-projekti “Iga Jõgevamaa noor on ühiskonna osa” tegevustest🔹Leiame ühiselt seoseid erinevate tegevusvaldkondade vahel
⏩ Infopäeva viivad läbi Jõgevamaa Arendus- ja Ettevõtluskeskuse meeskonna liikmed Maie Puusepp (rahvatervise ja turvalisuse spetsialist), Eva-Kristi Hein (haridusasutuste tervisedenduse spetsialist) ja Airi Parv (NEET-projekti koordinaator).
Registeerimine avatud 3. veebruarini.

REGISTEERIMINE

Küsimuste korral võta ühendust:Eva-Kristi Hein, 5333 5950, eva-kristi.hein@jaek.ee
